
Text rozhodnutia
Súd: Krajský súd Banská Bystrica Spisová značka: 20Sd/268/2011 Identifikačné číslo súdneho spisu: 6011201136 Dátum vydania rozhodnutia: 14. 02. 2012 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2012:6011201136.1 Uznesenie Krajský súd v Banskej Bystrici v právnej veci navrhovateľa B. E., H.. XX. H. XXXX, C. E. XXX, XXX XX D. proti odporkyni Sociálnej poisťovni, ústredie, Ul. 29. augusta č. 8, 813 63 Bratislava, o preskúmanie rozhodnutia o invalidnom dôchodku takto r o z h o d o l : Konanie vo veci rozhodnutia odporkyne č.XXX XXX XXXX zo dňa XX. K. XXXX zastavuje. Žiaden z účastníkov nemá právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX z XX. K. XXXX podľa § 70 a § 71 zák. č. 461/2003 Z.z. o sociálnom poistení zamietla žiadosť navrhovateľa priznanie invalidného dôchodku. Odporkyňa v odôvodnení rozhodnutia uviedla, že podľa posudku posudkového lekára Sociálnej poisťovne, pobočka T. zo dňa 6. septembra 2011 miera poklesu schopnosti vykonávať zárobkovú činnosť u navrhovateľa je 35 %. Navrhovateľ podal voči uvedenému rozhodnutiu opravný prostriedok z dôvodu zlého zdravotného stavu. Navrhovateľ listom zo dňa 23. januára 2012 oznámil súdu, že súhlasí s rozhodnutím odporkyne. Krajský súd na pojednávaní dňa 14. februára 2012 konanie vo veci napadnutého rozhodnutia na základe späťvzatia návrhu navrhovateľa zastavil. Odporkyňa na pojednávaní súhlasila so späťvzatím opravného prostriedku a so zastavením konania. Podľa § 250l ods. 2 O.s.p. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, súd rozhodne o ich náhrade. Podľa § 250d ods. 3 O.s.p. súd uznesením konanie zastaví, okrem iných dôvodov aj vtedy, ak žaloba bola vzatá späť (§ 250h ods. 2). Vzhľadom na späťvzatie opravného prostriedku, ktorý je návrhom na začatie konania podľa § 250m ods. 1 O.s.p. súd v súlade s citovanými ustanoveniami konanie zastavil. Súd o náhrade trov konania rozhodol podľa § 250l ods. 2, 246c a 146 ods. 1 písm. c/ O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu nie je prípustné odvolanie.

